open-index/open-wikipedia-markdown huggingface dataset:
Værnes holdeplass

**Trondheim Lufthavn stasjon**, tidligere **Værnes holdeplass**, er en jernbaneholdeplass på Nordlandsbanen. Holdeplassen ligger ved Trondheim lufthavn, Værnes, 33 kilometer fra Trondheim. Nabostasjonene er Hell i sør og Stjørdal i nord. 

Holdeplassen ble åpnet i 1994 for å forbedre forbindelsen mellom fly og tog. Den ligger på vestsiden av flyterminalen, er direkte koblet mot denne, og har en gangavstand på om lag 200 meter til flyplassen. Nordover løper jernbanelinjen i tunnel under hovedrullebanen. I tillegg til SJs lokaltog stanser også regiontogene på Nordlandsbanen ved Værnes holdeplass. 
Værnes har inntil videre ett spor, det vestlige, men forholdene er lagt til rette for å anlegge et krysningsspor på østsiden av plattformen. Dette som en del av dobbeltsporet Hell-Værnes som åpnet i 2016.

## Historie

Jernbanestrekningen forbi Værnes åpnet 27. oktober 1902, som en del av Hell–Sunnanbanen – idag en del av Nordlandsbanen. Planene for en jernbanestasjon i forbindelse med terminalen på Værnes ble lansert i 1990, sammen med planer om å bygge en ny terminal. Byggingen av den nye terminalen startet 1. oktober 1992. 15. mars 1993 kunngjorde NSB at de ville starte en pendlertogrute mellom Steinkjer og Melhus, sør for Trondheim. Den nye ruta vil gi en halvtime kortere reisetid i rushtiden mellom Stjørdal og Melhus, og en times kortere reisetid videre til Steinkjer. NSB opplyste at konseptet var basert på suksessen til Jærbanen og at de håpet å ha en 70% økning i antallet passasjerer, delvis på grunn av åpningen en holdeplass på av flyplassen. Det nye konseptet vil også dra nytte av utvidelse av Trondheim sentralstasjon, som samlokaliserte de viktigste buss- og togstasjonen i Trondheim sentrum. Ruta ville gjøre det lettere å reise videre langs Dovrebanen til Oppdal og Rørosbanen til Tynset. Det ble anslått at toget ville få en 10% markedsandel på strekningen. Den nye pendlertogruta startet 1. september 1993.

Byggingen av den nye holdeplassen startet 7. april 1994, og kostet 24 millioner kroner. Den nye holdeplassen ble åpnet 15. november 1994, samme dag som den nye flyterminalen. Samferdselsminister Kjell Opseth foretok den offisielle åpningen. NSB uttalte at deres primære mål ikke var å konkurrere med flybussen, som hadde avganger hvert kvarter og som kjørte til hotellene i Trondheim sentrum, men i stedet for å tilby lettere transport til Værnes for innbyggerne i Nord-Trøndelag og sør for Trondheim. Det var den første flyplassen i Nord-Europa med egen togholdeplass; den nærmeste flyplassen med togholdeplass var Schiphol lufthavn i Amsterdam i Nederland.

## Referanser


## Eksterne lenker
Rakkestadelva

**Rakkestadelva** er ei elv i Rakkestad kommune. Den starter i Kolbjørnsviksjøen på grensa til Marker kommune, og går gjennom Skjølja før den krysser rv 124 og renner gjennom sentrum av Rakkestad. Her er det anlagt fiskeplasser for rullestolbrukere. Mulige fisker man kan få i Rakkestadelva er abbor, brasme, flire, gjedde, hork, laue, mort, niøye, stam, sørv, ørret og ål.

Sideelver til Rakkestadelva er Tjerua, Skiselva og Dørja.

Nedenfor Rakkestad sentrum faller elva gjennom et mindre fossestryk ved Mjørud, der Mjørud Vognfabrik (i dag Mjørud AS) ble etablert i 1905. Lengre ned ved samløpet med Dørja er det også et mindre stryk som utnyttes industrielt. Fra Skarpsno renner elva rolig videre til Buerfossen som er oppdemmet. Her ligger Buer kraftverk, som er et moderne småkraftverk. Området rundt Buerfossen og Buerbakkene er vurdert som et svært interessant kulturlandskap, med svært gode biologiske og landskapsmessige verdier.

Elva renner ut i Glomma ved Brekke, hvor det også er en elvekraftstasjon, Brekke kraftverk.

Fra Kolbjørnsviksjøen til Glomma er det 21,5&nbsp;km, men total lengde på elva er 38,5&nbsp;km.

## Se også
* Liste over elver i Østfold

## Referanser




## Eksterne lenker
* Fritidsfiske i Rakkestad
Hell stasjon

**Hell stasjon** er en jernbanestasjon på Meråkerbanen og Nordlandsbanen på Hell i Stjørdal kommune i Trøndelag fylke. Stasjonen ble opprettet som stasjon for ekspedering av tog, reisende og gods i 1881. Den første stasjonsbygningen var tegnet av Peter Andreas Blix, og samme type som  stasjonene Gudå og Ranheim. Ved åpningen av første del av Nordlandsbanen i 1902 ble stasjonen flyttet vestover og en ny og større ekspedisjonsbygning oppført, tegnet av Paul Armin Due. 

I 1976 ble stasjonen fjernstyrt fra Trondheim, men fremdeles betjent for billettsalg og godsekspedisjon. I 1992 ble Hell ubemannet. Stasjonen ligger 3,2 moh og 31,54&nbsp;km fra Trondheim sentralstasjon.

Hell stasjon har blitt en turistattraksjon fordi *Hell* på engelsk betyr helvete. Besøkende, gjerne fra utlandet, kommer til stasjonen for å ta bilde av skiltet med stedsnavnet og skiltet med teksten *Hell Gods - expedition* på godshuset. Dette er den gamle skrivemåten for godsekspedisjon, og også dette har en spesiell betydning på engelsk, nemlig «Guds ekspedisjon».

## Litteratur
* 
* 

## Eksterne lenker
*
Kaldestad kraftverk (Kvam)

**Kaldestad kraftverk i Kvam ** ligger ved Norheimsund i Kvam kommune i Vestland.

Vannkraftverket utnytter et fallet mellom Krokavatnet og Hardangerfjorden. Krokavatnet reguleres mellom 598 og 584 moh.

Årlig produksjon er på ca. 30 GWh. Installert effect er 6,3 MW og regnes som et småkraftverk.

Anlegget er eid og driftes av Kvam Kraftverk AS

## Referanser


## Kilder
* 
* NVE vannkraftdatabase
Stavanger stasjon

**Stavanger stasjon** (**Stavanger S**), også kjent som **Stavanger sentralstasjon** er endestasjon på Sørlandsbanen og Jærbanen. Den ligger 598,70 km fra Oslo, 5,3 moh. Området hvor stasjonsbygningen ligger, het opprinnelig Adamsmarken og hører til området Kannik.

Det er rutebilterminal ved stasjonen, og båt- og fergehavn rundt 10 min. til fots.  

## Endestasjon for Jærbanen

Stasjonen ble åpnet i 1878 da Jærbanen sto ferdig. Stasjonsområdet besto da av et vanntårn som forsynte lokomotivene med vann fra Kannikbekken og et kullager. De sto ved siden av hverandre inntil jernbanelinja, på sørsida av linja. Stasjonsbygningen var ikke stor, men hadde en perrong med tak. På nordsiden av linja lå lokomotivstallen og verkstedsbygningen. Godstrafikken gikk til Torget der det var en godsstasjon.

## Endestasjon for Sørlandsbanen
I 1944 ble Sørlandsbanen åpnet frem til Stavanger.

## Linjer og ruter

## Eksterne lenker
*
Rottenikken

**Rottenikken** kan være
* Rolf Erling Knudsen, den småkriminelle skoggangsmannen «Rotenikken» som ble landskjent i Norge under andre verdenskrig 
* Professor Rottenikken, en figur i en Disney-film
Skulafossen kraftverk

**Skulafossen kraftverk i Kvam ** ligger ved Strandebarm i Kvam kommune i Vestland.

Vannkraftverket utnytter et fallet mellom Byrkjenesvatnet og Hardangerfjorden. Byrkjenesvatnet reguleres mellom 193 og 176 moh.

Årlig produksjon er på ca. 25 GWh. Installert effect er 4,5 MW og kraftverket regnes som et småkraftverk

Anlegget er eid og driftes av Kvam Kraftverk AS

## Referanser


## Kilder
* 
* NVE vannkraftdatabase

## Eksterne lenker
* Kvam kraftverk
Potetkjeller

**Potetkjeller** er en kjeller konstruert spesielt for å lagre poteter og andre rotvekster. Poteter måtte verken lagres for varmt eller lyst, samtidig som de må ha et frostfritt og ikke alt for tørt eller fuktig miljø. Denne typen kjeller ble gjerne helt eller delvis gravd ut i bakken, enten som frittstående jordkjeller eller som en del av en utgravd og steinsatt grunnmur under et våningshus eller et av de andre husene på gården. Sånne kjellere hadde ingen lysåpninger, og ofte var bare inngangen i fronten av kjelleren synlig.

Løsningen var å legge et par lag med stein til golv, bygge vegger enten av stein eller plank, sette tak over og dekke det hele med jord eller torv i tykkelse nok til at frost og fuktighet ikke trengte gjennom. Golvet ble så dekket med plankebord for å gjøre uthenting lettere. Det hele måtte ligge litt høyt slik at heller ikke grunnvannet tok turen innom.

Mange slike er siden glemt lenge nok til at de grodde ned, og feilaktig ble regnet for gravhauger. 

Landets kanskje «viktigste» potetkjeller eller «jordeplekjeller», som noen sier lokalt, finnes på Skeibrok på Lista. Her arbeidet den kjente billedhuggeren Mathias Skeibrok; han hadde fjernet taket på sin potetkjeller og lagt et glasstak over. Skeibrok var Gustav Vigelands veileder og har blant annet hugget kunstverket «Athene besjeler mennesket som Prometheus har skapt» (1894), som smykker gavlen i fasaden på Midtbygningen (Domus Media) på det nåværende juridiske fakultet ved Universitetet i Oslo.

## Referanser




## Se også
* Jordkjeller
Gustav Bloms gate (Oslo)

**Gustav Bloms gate** (4-8; ingen oddetallsadresser) er en gate i Oslo på Ruseløkka i Bydel Frogner. Den går som blindgate sørøstover fra Parkveien rundt femti meter nedenfor rundkjøringen ved Henrik Ibsens gate.

Gaten fikk sitt navn i 1923 etter eidsvollsmannen Gustav Peter Blom (1785–1869), som var amtmann i Buskerud i årene 1831 til 1857.

## Kilder
* 
* 

## Eksterne lenker
* 
* Statens kartverk – Faktaark
Torvhus

**Torvhus** var nødvendig i de deler av landet der torv ble benyttet til brensel. Torvtaking var ei arbeidsonn om våren, slik at torva kunne tørke i de mest nedbørsfattige ukene på forsommeren. Deretter måtte torva i hus, og vanligvis ble den tatt inn i et torvhus.

Torv tok mer plass enn ved og trakk lettere vann, så den måtte beskyttes mot regn og snø. De fleste steder langs kysten falt det normalt lite snø. Konstruksjonen ble ofte lettere i materialbruken.

Der der var mye og flat stein kunne det hende at den mest værutsatte sida ble forsterket med en dobbel steinmur. Denne ga ly for været og slapp samtidig gjennom luft, slik at tørkingen kunne fortsette.

Brenning av torv er i dag lite utbredt, men kan kanskje oppleve en liten renessanse i disse miljøtider.
Skien stasjon

**Skien stasjon**, også kjent som **Skien nye stasjon**, ligger på Nylende en kilometer nord for Skien sentrum (Landmannstorget) i Telemark. Den ligger langs Bratsbergbanen og er også endestasjon for togene på Vestfoldbanen. 

Den ble åpnet da Bratsbergbanen ble åpnet i 1917, og var ment å erstatte Skien gamle stasjon, som lå på brygga. Protester førte imidlertid til at Skien gamle igjen ble endestasjon for Vestfoldbanen i 1927. I 1963 ble Skien gamle endelig nedlagt, og Skien nye ble igjen endestasjon. 

Det har siden ved flere anledninger vært reist forslag om å bygge ny stasjon i fjellet ved bussterminalen i sentrum, dog uten at konkrete planer har blitt fremlagt.


Fil:20150806Skienst.jpg|Perrongen på Skien stasjon med ankommet tog fra Oslo
Fil:Skien stasjon TRS 070922 028.jpg|Skien stasjon 
Fil:NSB type Y1 ved Skien stasjon TRS 070922 040.jpg|Bratsbergbanens Y1 


## Litteratur
* 
* 

## Eksterne lenker

*
Sandefjord stasjon

**Sandefjord stasjon** er en jernbanestasjon på Vestfoldbanen ved Sandefjord i Vestfold. Stasjonen ble åpnet da Vestfoldbanen sto ferdig i 1881.

Fra Sandefjord stasjon er det flybussforbindelse til Sandefjord lufthavn, Torp og rundt 600 meter til fergeterminalen i Sandefjord med fergetrafikk til Strömstad.

## Referanser


## Litteratur
* 
* 

## Eksterne lenker

*
Misplaced Childhood

***Misplaced Childhood*** er det tredje studioalbumet til det britiske progressive rockebandet Marillion. Albumet ble utgitt i juni 1985.

Albumet ble Marillions største kommersielle suksess, og nådde førsteplassen på den britiske albumlista. Det ble utgitt tre singler fra albumet. «Kayleigh» nådde andreplass på den britiske singellista, og er til dags dato Marillions mest kjente sang. «Lavender» nådde 5.-plass, mens «Heart of Lothian» nådde 29.-plass. I Norge nådde albumet 10.-plass på VG-lista, mens singelen «Kayleigh» nådde 8.-plass.

*Misplaced Childhood* er et konseptalbum med tildels komplisert tekst. Musikken er en blanding av rett-fram pop-rock og mer kompleks progressiv rock. Tekstene er skrevet av vokalisten Fish, mens musikken er skrevet av gruppa i fellesskap (Fish, Steve Rothery, Mark Kelly, Pete Trewavas og Ian Mosley).

Albumet ble utgitt i remastret utgave i oktober 1998, med en bonus-CD med demoversjoner, alternative versjoner og ekstraspor. Det remastrede albumet er også utgitt uten bonus-CD-en.

Singel-B-siden «Freaks» ga navnet til Marillion-fansen, som gjerne kaller seg «Freaks». Freaks var også navnet på ei e-postliste for fans av Marillion og Fish. E-postlista eksisterte i flere år fram til Marillion opprettet et diskusjonsforum på deres egen nettside.

## Sporliste
### Opprinnelig album
#«Pseudo Silk Kimono» (2.14)
#«Kayleigh» (4.03)
#«Lavender» (2.25)
#«Bitter Suite» (7.56)
##«Brief Encounter»
##«Lost Weekend»
##«Blue Angel»''
##«Misplaced Rendezvous»
##«Windswept Thumb»
#«Heart of Lothian» (4.02)
##«Wide Boy»
##«Curtain Call»
#«Waterhole (Expresso Bongo)» (2.13)
#«Lords of the Backstage» (1.52)
#«Blind Curve» (9.29)
##«Vocal Under a Bloodlight»
##«Passing Strangers»
##«Mylo»
##«Perimeter Walk»
##«Treshold»
#«Childhoods End?» (4.33)
#«White Feater» (2.25)

### Bonus-CD
#«Lady Nina» (singel-B-side) (5.50)
#«Freaks» (singel-B-side) (4.08)
#«Kayleigh» (alternativ mix) (4.03)
#«Lavender Blue» (alternativ miks av «Lavender») (4.22)
#«Heart of Lothian» (extended mix) (5.54)
#«Pseudo Silk Kimono» (demo) (2.11)
#«Kayleigh» (demo) (4.06)
#«Lavender» (demo) (2.37)
#«Bitter Suite» (demo) (2.54)
##«Brief Encounter»
##«Lost Weekend»
#«Lords of the Backstage» (demo) (1.46)
#«Blue Angel» (demo) (1.46)
#«Misplaced Rendezvous» (demo) (1.56)
#«Heart of Lothian» (demo) (3.49)
##«Wide Boy»
##«Curtain Call»
#«Waterhole (Expresso Bongo)» (demo) (2.00)
#«Passing Strangers» (demo) (9.17)
##«Mylo»
##«Perimeter Walk»
##«Treshold»
#«Childhoods End?» (instrumental demo) (2.23)
#«White Feater» (demo) (2.18)

## Personell
*Fish – vokal
*Steve Rothery – gitarer
*Mark Kelly – keyboard
*Pete Trewavas – bass
*Ian Mosley – trommer

## Referanser


## Eksterne lenker
* 
* Informasjon om Misplaced Childhood på Marillions nettside 
* Sangtekster på Marillions nettside
Eikelandsosen kraftverk

**Eikelandsosen kraftverk** ligger ved Eikelandsosen i Fusa kommune i Vestland.
 
Vannkraftverket utnytter fallet mellom Botnavatnet og Eikelandsfjorden. Botnavatnet reguleres mellom 506 og 482 moh.

Årlig produksjon er på ca. 78 GWh. Installert effekt er 30 MW.

Anlegget er eid og driftes av Sunnhordland Kraftlag AS

## Referanser


## Kilder
* 
* NVE vannkraftdatabase
* Sunnhordland Kraftlag
Andammen

**Andammen** er ei øy i Karlsøy kommune i Troms. Øya ligger nord for Rebbenesøya og sør for Grøtøya.

## Eksterne lenker
* Bent Svinnungs padleside om Andamssanden på Andammen
Dåvøya

**Dåvøya** er ei øy i Karlsøy kommune i Troms. Øya ligger i Dåfjorden, på nordsiden av Ringvassøya.

## Referanser
.es

**.es** er Spanias nasjonale toppnivådomene (ccTLD) for Internett. Det administreres av  Network Information Center of Spain.

## Registrering
Registrering foretas direkte på andre nivå, eller på tredje nivå under diverse generiske kategorier på andre nivå. For registrering på tredje nivå gjelder visse kvalifikasjoner og restriksjoner avhengig av hvilket subdomene på andre nivå registreringen er under.

Andrenivå-registrering har tidligere hatt begrensninger inkludert krav om forbindelse til Spania, men disse restriksjonene ble hevet i en flerstegs-prosess som ble avsluttet i 2005, og registrering på andre nivå er etter dette åpen for alle. 

For registrering på tredje nivå finnes følgende kategoriserte subdomener på andre nivå:
* **.com.es** – åpen for alle (beregnet for kommersielle selskaper)
* **.nom.es** – åpen for alle (beregnet for personlige navn)
* **.org.es** – åpen for alle (beregnet for ikke-kommersielle organisasjoner)
* **.gob.es** – for regjeringens nettsteder
* **.edu.es** – for utdanningsinstitusjoner

## .es før 2005
Frem til liberaliseringen i november 2005 var registrering i **.es** dyrt og tungvindt sammenlignet med andre toppnivådomener. Et andrenivå domenenavn måtte være enten et varemerke gyldig i Spania, eller virksomhetens/personens nøyaktige navn. Vanlige ord og stedsnavn var ikke registrerbare. Det krevdes også at navnet måtte ha minimum bokstaver, selv om det ble gjort visse unntak, som hp.es for Hewlett-Packard og pp.es for Partido Popular (Folkepartiet).

Som et alternativ valgte mange spanske organisasjoner å registrere under .com, .org eller .net. Som følge av sterke lokale identiteter valgte enkelte organisasjoner utenlandske domener som minte om spanske regioner, som .as for Asturia, og en periode var nettstedet til byen Girona endog registrert under .gi, som er Gibraltars toppnivådomene.

## .kat
I 2005 opprettet ICANN domenet .cat, beregnet for nettsteder med tilknytning til katalansk språk og kultur. Domenet forventes å bli et alternativ eller komplement til .es.

## .es-domenehacking
Ettersom mange engelske ord slutter på -es, så har toppnivådomenet .es ccTLD et potensielt bruk i opprettelsen av domenehacking (Navnet på registreringsenheten er et domenehack, red.es, som betyr «nett»).

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .es whois informasjon 
*  nic.es offisielt nettsted
* ESreg .es whois server
A Deepness in the Sky

***A Deepness in the Sky*** er en science fiction-roman fra 1999 av Vernor Vinge. 

Handlingen finner sted i samme univers som i hans foregående roman, *[[A Fire Upon the Deep]]* (1992) – men om lag 30&nbsp;000 år tidligere. Romanen regnes som første bok i serien *Queng Ho*.

Boken ble nominert i kategorien beste roman Nebulaprisen i 1999 og vant Hugoprisen i 2000 i samme kategori.

Boken introduserer to konkurrerende menneskeliknende sivilisasjoner, *Queng Ho* og *Emergents*,  som oppsøker en fjern klode hvor en sivilisasjon er i ferd med å nå et kritisk nivå av teknologisk utvikling.

## Referanser
Nordkvaløya

**Nordkvaløya** (Nord-Kvaløya) er ei øy i Karlsøy kommune i Troms. Øya ligger nord for Ringvassøya og vest for Helgøya. Den har et areal på .

Nordkvaløya har vært bebodd siden yngre steinalder. Frem til midten av 1900-tallet var øya bebodd og folk på øya drev med fiskeri, gårdsbruk og med poststed og skole. Øya var veiløs inntil nødsarbeid på 1930-tallet førte til at det ble bygd flere veier langs kysten.
Fraflyttingen tok til på 1950-tallet og på 1980-tallet var Bårdset siste sted det var fastboende. De siste tiår er de gamle husene blitt hytter.

Hele Nordkvaløya inngår i Nordkvaløya-Rebbenesøya landskapsvernområde. Området ble vernet i 2004.

## Referanser


## Eksterne lenker
* Bent Svinnungs padlesider – Nordkvaløya:
** Rekvika
** Fuglebergvika
** Laukviknesset
** Steikarvika
** Skjærvika
Kjell Risvik

**Kjell Risvik** (1941–2021) var en norsk statsstipendiat og skjønnlitterær oversetter. Siden den første oversettelsen i 1967 var han blant Norges mest produktive oversettere, alene og sammen med ektefellen Kari Risvik (1932–2021). Fram til 1985 var de bosatt i Langlim. De oversatte fra spansk, portugisisk, katalansk, italiensk, fransk, tysk, engelsk og hebraisk, og 6 andre språk. Han var redaktør for novelleantologien  *Latin-Amerika forteller* (1980) for Den norske Bokklubben. Han ble statsstipendiat i 1990.

## Utmerkelser
* Ordets (tidsskrift utgitt av Riksmålsforbundet) oversetterpris for ''Hundre års ensomhet'' av Gabriel Garcia Marquez
* Bastianprisen i 1975, en bronsefole av Ørnulf Bast for *Pantaleón og tjenerinnene* av Mario Vargas Llosa
* Riksmålsforbundets oversetterpris 1982 for *Adam gjenoppstår* av Yoram Kaniuk
* Kulturdepartementets oversetterpris 1986 for *På slakk line* avLygia Bojunga Nuñes
* Ekteparet Risivik mottok Brageprisens hederspris i 2006

## Fotnoter

## Referanser


## Litteratur
* Mathiassen, Jorid. «Kunsten å oversette» I: *Bok og samfunn*, nr 15, 2002 (Intervju med Kari og Kjell Risvik)
* Ekeland, Pia. «Å velge ordene»: I *Bok og samfunn*, 2013 (Intervju med Kari og Kjell Risvik)
* «Kjell Risvik» / intervjuet av Kjell Heggelund og Kjartan Fløgstad. I: *Basar*, nr 2, 1980
* Norart 13 artikler **av** Kjell Risvik

## Eksterne lenker
* Universitas.no Intervju med Kari og Kjell Risvik, 2001.
Arbetslöshetskassa

En **arbetslöshetskassa**, eller *a-kassa*, er en økonomisk forening knyttet til en svensk fagforening (foruten Arbetslöshetskassan Alfa, som er frittstående). En a-kassa likestilles f.o.m. 1. juli 2002 med en myndighet, og omfattes således blant annet av *trykkefrihetsforordningen*. 

A-kassans fremste oppgave er å administrere og betale ut arbeidsledighetshetstrygd ifølge *lag om arbetslöshetsförsäkring* (ALF). Kassenes virksomhet styres av *lag om arbetslöshetskassor* (LAK).  

Kassenes styre er det besluttende organ og tillsettes av et årsmøte. Styrets beslutninger iverksettes av en kasserer som har ansvaret for kassens *handläggare*. Trygd utbetales til kassenes medlemmer eller tilsatte.

Man må ha hatt tidligere jobb og arbeidet et visst antall dager for å ha rett til å få utbetalt arbeidsledighetstrygd fra en a-kasse.

## Erstatningens størrelse
Man kan få opptil 80 prosent av lønnen i a-kassa. Det finns dog et maksimalt dagpengebeløp som er 730 kroner de første 100 dagene, deretter 680 kroner.

Maksimalt med dagpenger får den som tjent mer enn 20&nbsp;075 kroner i måneden, hvilket innebærer at den maksimale a-kasseerstatningen er 16&nbsp;060 kroner i måneden. Dette innebærer omkring 11&nbsp;000 kroner etter skatt.

## Sveriges arbeidsløshetskasser
*Akademikernas erkända arbetslöshetskassa
*Arbetslöshetskassan Alfa – Fristående
*Arbetslöshetskassan för service och kommunikation
*Byggnadsarbetarnas arbetslöshetskassa
*Elektrikernas arbetslöshetskassa
*Farmacitjänstemännens arbetslöshetskassa
*Fastighetsanställdas arbetslöshetskassa
*Finansförbundets arbetslöshetskassa
*Försäkringstjänstemännens arbetslöshetskassa
*Grafiska arbetarnas arbetslöshetskassa
*Hamnarbetarnas arbetslöshetskassa
*Handelsanställdas arbetslöshetskassa
*Hotell- och Restauranganställdas arbetslöshetskassa
*HTFs arbetslöshetskassa
*Industrifackets arbetslöshetskassa
*Journalisternas arbetslöshetskassa
*Kommunalarbetarnas arbetslöshetskassa (störst)
*Kommunaltjänstemännens arbetslöshetskassa
*Ledarnas arbetslöshetskassa
*Livsmedelsarbetarnas arbetslöshetskassa
*Lärarnas arbetslöshetskassa
*Metallindustriarbetarnas arbetslöshetskassa
*Musikernas arbetslöshetskassa
*Målarnas arbetslöshetskassa
*Pappersindustriarbetarnas arbetslöshetskassa
*Petroleumhandlarnas arbetslöshetskassa
*Sifs arbetslöshetskassa
*Skogs- och Lantbrukstjänstemännens arbetslöshetskassa
*Skogs- och Träfackets arbetslöshetskassa
*Småföretagarnas arbetslöshetskassa
*STs arbetslöshetskassa
*Statstjänstemännens arbetslöshetskassa
*Svensk Handels och Arbetsgivarnas arbetslöshetskassa
*Sveriges Arbetares Arbetslöshetskassa
*Sveriges fiskares arbetslöshetskassa (minst)
*Sveriges teaterverksammas arbetslöshetskassa
*Säljarnas arbetslöshetskassa
*Transportarbetarnas arbetslöshetskassa

## Se også
*Försäkringskassan
*Socialstyrelsen

## Eksterne lenker
* Arbetslöshetskassornas Samorganisation
* Inspektionen för arbetslöshetsförsäkringen
* Arbetsmarknadsstyrelsen
Burøya (Karlsøy)

**Burøya** er ei øy i Karlsøy kommune i Troms. Øya ligger nordøst for Burøysund på Vanna.

## Referanser
Tamoioskonføderasjonen

**Tamoioskonføderasjonen** (portugisisk: *Confederação dos Tamoios*) er navnet på et opprør i Brasil på 1500-tallet. Opprøret ble ledet av den innfødte nasjonen *Tupinambá* som  bodde på kysten av det som idag den nordlige delen av São Paulo. Området begynner ved Bertioga og kysten til Cabo Frio og inkluderer også stammer som holdt til langs Vale do Paraíba (Paraibadalen) i kapteinsriket av São Vicente. Opprøret var mot de portugisiske kolonisatørene mellom 1556 og 1557, men det ble registrert enkelttilfeller siden 1554.

## Eksterne lenker
* «Confederação dos Tamoios», *InfoEscola*
Emboabaskrigen

**Emboabaskrigen** var en konflikt i Minas Gerais-regionen i Brasil fra 1707 til 1709.

I november 1708 ble *Cahoeira do Campo* i Ouro Preto-distriktet scene for en blodig konflikt angående utvinningsrettigheter i Minas Gerais.

Paulistene som hadde oppdaget gruvene ville ha enerett på utvinning av gullet. Opposisjonen, som var i hovedsak portugisere og baianere, ble kjent som **Emboabas** (fra tupi, *fugler med lange bein*, som en referanse til at skogsarbeiderne brukte støvler). De var under ledelse av Manuel Nunes Viana.

Paulistene tapte krigen og resultatet ble opprettelsen av provinsene Minas Gerais og Rio de Janeiro med henholdsvis hovedstedene Vila Rica do Ouro Preto og São Sebastião do Rio de Janeiro. Disse nye hovedstedene ble de nye maktsentrene i kongedømmet Brasil. São Sebastião (senere kortet ned til sitt nåværende navn Rio de Janeiro) ble hovedstaden i kongedømmet og senere hovedstad for Det forente kongeriket av Portugal, Brasil og Algarve

## Litteratur
*
*FURTADO, Júnia Ferreira. *José Rodrigues Abreu e a geografia imaginária emboaba da conquista do ouro*. In: *Modos de Governar - Ideias e práticas políticas no Império Português séculos XVI a XIX*. BICALHO, Maria Fernanda & FERLINI, Vera Lúcia do Amaral (Orgs.). 1ª ed. São Paulo: Alameda, 2005, p.278

## Eksterne lenker
*
Jeff Martin

**Jeff Martin** var en manusforfatter som jobbet med *[[Simpsons]]* gjennom de fire første sesongene. Han gikk på Harvard University, der han skrev *The Harvard Lampoon*, med mange andre Simpsons-manusforfattere. Han gjorde som mange i Simpsons-staben, og sluttet i 1993 og har senere skrevet for andre TV-serier, blant annet *Homeboys in Outer Space*.

## Simpsons-episoder
Han er kreditert for følgende Simpsons-episoder:
* Dead Putting Society
* Oh Brother, Where Art Thou?"
* Three Men and a Comic Book
* Treehouse of Horror II
* I Married Marge
* The Otto Show
* A Streetcar Named Marge
* Lisa the Beauty Queen
* Lisa's First Word
* Homer's Barbershop Quartet

## Referanser


## Eksterne lenker
*
Villa Badoer

**Villa Badoer** i Fratta Polesine like ved Po er en villa designet av den italienske renessansearkitekten Andrea Palladio. Det er en av villaene i Veneto som UNESCO har satt på sin liste over verdensarven. 

Det var den venetianske adelsmannen *Francesco Badoer* som fikk designet villaen i 1554. Den skulle bli sentrum i den landeiendommen han hadde arvet seks år før. I 1556 var den bygget og i bruk. På stedet der villaen ble bygget hadde det ligget en middelaldersk borg. Palladio utnyttet dette til å plassere villaen hevet i forhold til terrenget rundt. På sidene av det sentrale huset er det buede loggiaer som skjermer for stallene og de andre landbruksbygningene. 

Høyden som hovedbygningen har utnytter Palladio ved å anlegge et trappeanlegg med trapper både ned til plassen foran inngangen og til begge sider. 

## Eksterne lenker
* 
* Det internasjonale senter for studier av Andrea Palladios arkitektur  (engelsk og italiensk)
Mike Scully

**Mike Scully** (født 2. oktober 1956) er en tidligere utøvende produsent for *[[Simpsons]]*, fra sesong ni til tolv (1997 – 2001). Han har også skrevet flere episoder i den sjette sesongen, blant annet Two Dozen and One Greyhounds og Lisa's Rival. Han startet sin karriere med å skrive vitser for Yakov Smirnoff.

Scully sluttet fordi han begynte å mislike *Simpsons* fordi den begynte å ligne en helt vanlig tegneserie, bli mer voldelig og uvirkelig.

## Eksterne lenker
*
Hattebergsdalen kraftverk

**Hattebergsdalen kraftverk / Muradalen kraftverk** ligger ved Rosendal i Kvinnherad kommune i Vestland.
 
Vannkraftverket utnytter  av fallet i elven Ringerike og har Prestavatnet og Svartavatnet som reguleringsmagasin.  Total magasinkapasitet er .  Prestavatnet reguleres mellom 601 og . 
Nedbørfeltet er på ca. , og årsavløpet er .

Den første kraftstasjonen på stedet ble satt i produksjon i 1920 og ødelagt av flom i 1940.

Bjørke Båtbyggeri bygde så Muradalen kraftverk, som startet produksjonen i 1954. Årlig produksjon var på ca. , og installert effekt .

Denne er nå revet for å gi plass til et nytt anlegg, som sto ferdig i 2011. 
Det nye bygget inneholder vannbehandlingsanlegg (drikkevannforsyning) og kraftstasjon.

Det er installert 2 aggregater med samlet effekt 5 MW. Årsproduksjonen er 24 GWh.

Kraftverket ligger i Hattebergvassdraget, som er vernet som landskapsvernområde. Det var stor strid om utbyggingen. Først ble den avslått av Miljøverdepartementet. Høyesterett kom så til at avslaget var ulovlig, og selskapet ble tilkjent en erstatning på 20 millioner.

Kraftverket har byttet navn tilbake til det gamle Hattebergsdalen kraftverk, som er ansett som det offisielle og korrekte navnet.

Anlegget er nå eid og driftet av Kvinnherad Energi AS.

## Referanser


## Kilder
* 
* NVE vannkraftdatabase
* EuroPower
* Husnesnett om gamle Muradalen kraftverk (arkiv)
David Mirkin

**David Mirkin** (født 18. september 1955) er en amerikansk regissør, manusforfatter og produsent. Han kommer fra Philadelphia og har gått på Loyola Marymount University. Han har fått en rekke Emmypriser og den prestisjefylte prisen Peabody Award.

Mirkin var utøvende produsent på *[[Simpsons]]* mellom den femte og sjette sesongen. Den dag i dag hjelper han til med finpuss på manuset. Vegetarianer som han er, er han skyldig i Lisas konvertering til Vegetarianisme i Lisa the Vegetarian, en episode fra den syvende sesongen. Mirken regisserte den romantiske komedien Heartbreakers fra 2001, og samarbeidet med blant andre Matt Groening og James L. Brooks om animasjonsfilmen The Simpsons Movie fra 2007.

## Referanser


## Eksterne lenker
* 
* 
*
Vernor Vinge

**Vernor Vinge** (1944–2024) var en amerikansk matematiker, informatiker og science fiction-forfatter. Han er mest kjent for romanene *[[A Fire Upon the Deep]]* og *[[A Deepness in the Sky]]* samt for kortromanen *[[True Names]]*, som inneholder en av de tidligste beskrivelsene av cyberspace (selv om det her ble kalt «The Other Plane»).

## Referanser


## Eksterne lenker
*
Piperenser

**Piperenser** er en børste lagd av en eller flere ståltråder med påspunnet fiber, ofte bomull, som brukes til å rense innsiden av halsstykket på en tobakkspipe. Fibrene virker som en børste, og ved å stake og vri piperenseren i halsen på tobakkspipen kan den rengjøres.

Hovedgrunnen til at en ønsker å rense pipen er for å fjerne den sure «sausen», som også er kalt «pipelort». Denne ødelegger smaken av tobakken og må fjernes regelmessig.

## Kilder
*Poul C. Olrik: ''Kunsten å røke pipe''
Capital City

**Capital City** (orignalt **Capitol City**) er en fiktiv hovedstad i den animerte situasjonskomedien *[[Simpsons]]*. Den ligger i samme stat som Springfield og Shelbyville; altså samme stat som familien Simpson. Kallenavnet til byen er «The Windy Apple», et teleskopord av The Windy City og The Big Apple. Dette er byen Seymour Skinner ble født i, og dit Luann Van Houten flyttet etter skilsmissen.
Den amerikanske Kennedy-slekten

**Kennedy-slekten** er en kjent amerikansk politisk familie. 

Joseph Kennedy (1888–1969), USA-ambassadør i Storbritannia på 1930-tallet, ble i 1914 gift med Rose Fitzgerald (1890–1995), datter av Boston-borgermester John F. Fitzgerald (1863–1950) og Josephine Hannon (1865–1964).

Barn:
* Joseph Kennedy, jr (1915–1944), som døde i en flyulykke under en krigstokt i Europa
* John F. Kennedy (1917–1963), som i 1960 ble USAs 35. president
* Rosemary Kennedy (1918–2005)
* Kathleen Kennedy Cavendish (1920–1948)
* Eunice Kennedy Shriver (1921–2009)
* Patricia Kennedy Lawford (1924–2006)
* Robert Kennedy (1925–1968), som ble politiker og senator
* Jean Ann Kennedy Smith (1928–2020), som i 1993 ble utnevnt til USAs ambassadør til Irland
* Edward Kennedy (1932–2009), som i en årrekke var senator

Joseph og Rose Kennedy sørget for at barna fikk en god skolegang, slik de selv hadde fått av sine foreldre. Joseph Kennedy var sønn av Patrick Kennedy (1858–1929), som var politiker i Boston. Selv om mange av barna gjorde suksess innen politikken var det like mye på grunn av alle tragediene i familien at Kennedy-navnet ble kjent. Joseph og Rose opplevde å miste to barn i flyulykker, og to andre ble offer for attentat (henholdsvis i 1963 og 1968). Et femte barn, datteren Rosemary, var født lettere tilbakestående og ble under krigen offer for en mislykket lobotomering, noe som førte til at hun tilbrakte resten av livet på institusjon. I 1961 ble Joseph rammet av slag og kom seg aldri helt igjen. Han døde i 1969, 81 år gammel. 

Rose Kennedy hadde arvet morens sterke helse (moren ble 98) og rakk å bli innpå 105 år før hun døde i 1995. Da hadde hun også mistet fire svigerbarn og flere barnebarn.
Vognskjul

**Vognskjul** er driftsbygninger for oppbevaring av vogner, kjerrer, sleder (sledeskjul) og redskap.

For de som hadde trille eller karjol i tillegg til slede(r), høyvogn og kjerre, var vognskjulet nødvendig for å beskytte mot vind og vær. Mange andre så behovet da hestedrevne jordbruksredskaper ble almindelige. Plogen tok riktignok ikke så stor plass, men det gjorde harv og hesterive, for ikke å nevne slåmaskinen.

Motorisert landbruk var enda mere plasskrevende, og de fleste steder førte overgang til motorisert landbruk til at vognskjula forfalt eller ble revet.

Vognskjul ble bygd i all slags fasonger med flatt tak, skråtak eller saltak, med én, to eller tre dører. Over skjulet og under taket ble detr ofte plass til planker og annet som lot seg lagre liggende. Noen skjul fikk takhøyde nok til at det ble bygd hems.
Liste over Tysklands presidenter

**Liste over Tysklands presidenter** omfatter statsoverhodene i Forbundsrepublikken Tyskland. 
Etter innføringen av Grundgesetz i 1949 har Forbundspresidenten vært Tysklands statsoverhode. Forbundspresidenten velges av Forbundsforsamlingen for fem år av gangen, med mulighet for ett gjenvalg.

I perioden 1949 til 1990 var Forbundsrepublikken Tysklands territorium begrenset til Vest-Tyskland. Vest-Berlin ble kulturelt og politisk knyttet til Forbundsrepublikken Tyskland, men de allierte okkupasjonsmaktene aksepterte ikke full innlemming i Vest-Tyskland. Vest-Berlins utsendinger til Forbundsdagen hadde ikke stemmerett. Saarland ble en del av forbundsrepublikken i 1957 etter 10 år som autonom republikk. Richard von Weizsäcker var president da Øst-Tyskland ble forent med forbundsrepublikken og Berlin ble fullverdig del av forbundsrepublikken etter avslutning av den allierte okkupasjonen.

Embetet som Reichspräsident ble opprettet med Weimarforfatningen i 1919.  Det ble avskaffet av Adolf Hitler, som innlemmet det i sitt Reichskanzlerembete. I DDR var Wilhelm Pieck statspresident fra 1949 til sin død i 1960, men fikk ingen etterfølger i embetet, da Statsrådet kollektivt overtok rollen.

## Forbundspresidenter
Oversikt over forbundspresidenter:

## Forbundsrådets president som fungerende Forbundspresident
I artikkel 136 i Grundgesetz fra 1949 står det at fram til den første Forbundspresidenten ble valgt, skulle dennes funksjoner utøves av Forbundsrådets president. Denne hadde ingen rett til å oppløse Forbundsdagen.

Ifølge artikkel 57 i Grundgesetz er det Forbundsrådets president som overtar Forbundspresidentens funksjoner når denne er forhindret fra å utøve dem eller hvis stillingen blir ledig før tiden.

## Se også
* Presidentvalget i Tyskland 2012
* Presidentvalget i Tyskland 2017
* Tysklands kanslere

## Referanser
Tysklands president

**Forbundspresidenten** (tysk: *Bundespräsident*) er Tysklands statsoverhode. Presidenten velges av Forbundsforsamlingen for fem år av gangen og gjenvalg kan bare skje én gang.

## Statsrettslig grunnlag og oppgaver

Presidentembetet er opprettet med hjemmel i Grundgesetz som er den tyske grunnloven, vedtatt i 1949. Embetet er dermed et fast forfatningsorgan i tillegg til Forbundsdagen, kansleren, forbundsrådet og forfatningsdomstolen.

Forbundspresidenten foreslår for Forbundsdagen en kandidat til valget av Forbundskansler, og oppnevner senere kansleren når denne er valgt av Forbundsdagen. Forbundspresidenten oppnevner og avskjediger Forbundsministre.

I lovgivningsspørsmål kontrasignerer presidenten lover som er gitt av Forbundsdagen. Det er imidlertid tvilsomt om han uten å opptre i strid med grunnloven kan nekte kontrasignatur fordi han er uenig i loven.

Det er presidenten som vanligvis oppnevner og avskjediger føderale dommere, embetsmenn, offiserer og underoffiserer.

Presidenten kan oppløse Forbundsdagen etter tre mislykkede valg av kansler eller når kansleren har tapt et mistillitsvotum. Det er presidenten som avgjør når landet er å anse som angrepet i krig og når det skal ta til våpen.

Presidenten innkaller Forbundsdagen og kommisjonen som finansierer de politiske partiene.

Som statsoverhode representerer presidenten Tyskland folkerettslig og utnevner ambassadører. Presidenten har på forbundsplan rett til å benåde straffedømte, med mindre denne retten tilkommer delstatene, men kan ikke gi generelt amnesti.

Da presidenten også har andre fullmakter enn de som tilhører den utøvende, regnes embetet som å være overordnet de øvrige tre statsmakter (de utøvende, lovgivende og dømmende).

## Tjenestesteder, boliger og sekretariat
Presidenten har to tjenestesteder (tysk: Amtsitz). Det ene er i Schloss Bellevue i Berlin og det andre i Villa Hammerschmidt i Bonn. I Villa Hammerschmidt finnes også en privatleilighet. Forbundspresidentens sekretariat kalles Bundespräsidialamt og befinner seg like ved Schloss Bellevue i Berlin. Presidentens privatbolig i Berlin kalles Villa Wurmbach og finnes i Pücklerstraße 14 i Dahlem.


2004-12 Berlin Bundespraesidialamt Schloss Bellevue.JPG|Bundespräsidialamt huser presidentens sekretariat. Schloss Bellevue i bakgrunnen.
Villa Hammerschmidt Bonn Seite Adenauerallee 20080831.jpg|Villa Hammerschmidt er presidentens tjenestested og bolig i Bonn.
Pueckler14.JPG|Villa Wurmbach i Pücklerstraße 14  Dahlem, er presidentens bolig i Berlin.


## Se også
* Reichspräsident
* Liste over Tysklands presidenter
* Presidentvalget i Tyskland 2012
* Tysklands politiske system

## Referanser


## Eksterne lenker
*
Blåfalli kraftverk

**Blåfalli kraftverkene** er flere vannkraftverk ved Matre i Kvinnherad kommune i Vestland. Deler av reguleringsområdet ligger i Etne kommune. 

Blådalsvassdraget ligger mellom Hardangerfjorden og Åkrafjorden og renner mellom Folgefonna og Matrefjorden.  Nedbørsfeltet er på ca.  og .  Årlig nedbørsmengde i området er på om lag .

Anlegget består i dag av 5 kraftstasjoner og en rekke dammer og tunneler.

Det er installert 11 turbiner med en samlet effekt på . Midlere årsproduksjon er på . Totalt magasinvolum ca. .

Utbyggingen startet i 1947, med produksjonsstart i 1953. Anlegget er senere utvidet flere ganger.

**[[Blåfalli I kraftverk]]** 
kraftstasjon som utnyttet fallet mellom Optveitsvatnet og Matrefjorden. Kraftverket ble nedlagt i 2007 og erstattet av Blåfalli Vik kraftverk.

**[[Blåfalli II kraftverk]]**
Utnyttet fallet mellom Fjellhaugvatn og Optveitsvatnet.  Fjellhaugvatnet er regulert mellom 375 og  med en fyllingsdam med sentral morenetetning.  Kraftverket ble nedlagt i 2007 og erstattet av Blåfalli Vik kraftverk.

**Blåfalli III kraftverk**
Består av to ulike stasjoner med hver sin tilførselstunnel.  Blåfalli III Lav utnytter fallet mellom Jamtelandsvatn og Fjellhaugvatn.  Jamtelandsvatn er regulert mellom 437 og .  Blåfalli III Høy utnytter fallet mellom Blådalsvatn og Fjellhaugvatn.  Blådalsvatn er regulert mellom 711 og . Det tilføres også vann til Blådalsvatn fra flere andre vann.

**[[Blåfalli IV kraftverk]]**
Utnytter fallet mellom Mosevatnet og Blådalsvatnet. Mosevatnet er regulert mellom 872 og . Folgefonna har en brearm som går rett ned i Mosevatnet. Det tilføres også vann fra et takrennesystem.

**[[Blåfalli V kraftverk]]**
Utnytter fallet mellom Midtbotnavatnet og Blådalsvatn. Midtbotnavatnet er regulert mellom 770 og .

**[[Staffi kraftverk]]**
Utnytter fallet mellom Nesjastølsvatn og Staffivatn.

**[[Blåfalli Vik kraftverk]]**
Utnytter fallet mellom Fjellhaugvatn og Matrefjorden. Kraftverket åpnet i 2007 og har en forventet midlere årsproduksjon på .

Anlegget er eid og driftes av Sunnhordland Kraftlag AS (SKL).

## Kilder
*Sunnhordland Kraftlag AS
*NVE
*
Modulus

**Modulus** er et grunntall som inngår i modulær aritmetikk. Den blir benyttet i matematikk og informatikk til å finne resten av et gitt heltall etter en divisjon med et annet heltall. Denne beregningen omtales vanligvis som en **modulo**-operasjon og forkortes som **mod**. Dette ordet er ablativ av det latinske *modulus* som betyr en liten mengde eller mål.

Hvis heltallet er *a* og tallet det skal deles med er *n*, blir operasjon modulo skrevet som *a* **mod** *n*. For eksempel vil  3 gi en rest som er 7 − (2&sdot;3) = 1, mens  = 9 - 3&sdot;3 = 0. 

Dette kan uttrykkes ved formelen
: (a\;\bmod\;n)= a - \left \lfloor \frac{a}{n} \right \rfloor \cdot n, 
der \left \lfloor \frac{a}{n} \right \rfloor er heltallet etter divisjonen. I eksempelet 7 **mod** 3 gir derfor denne funksjonen heltallet 1. 

Metoden blir blant annet benyttet ved beregning av kontrollsifferet (siste siffer) i et IBAN bankkontonummer og kontrollsifrene (to siste) i et fødselsnummer.

### Notasjon i programmeringsspråk
I noen programmeringsspråk blir operasjonen uttrykt med funksjonen . Andre benytter prosenttegnet % eller på annet måte. Funksjonen blir dermed skrevet som `a % n` eller `a mod n`. Dersom operasjonen heller ikke finnes som funksjon, kan den skrives `a - (n * int(a/n))`.

Eksempelvis kan operasjonen brukes i C++ til å beregne skuddår med programmeringslinjen

:`bool skuddår = ((år % 4 == 0 && år % 100 != 0) || år % 400 == 0) && år % 3600 != 0;`

## Referanser
Hersøya (Karlsøy)

**Hersøya** er ei øy i Karlsøy kommune i Troms. Øya ligger mellom Rebbenesøya og Nordkvaløya.

På Haugland sør på Hersøya eier Karlsøy kommune en eiendom. Denne eiendommen er leid av Karlsøy Jeger- og Fiskeforening, som har jobbet med å sette hovedhuset på stedet i stand.

Hele Hersøya er del av Nordkvaløya-Rebbenesøya landskapsvernområde. Området ble vernet i 2004.

## Eksterne lenker
* Bent Svinnungs padleside om Haugland på Hersøya
* Karlsøy Jeger- og Fiskeforening: Våningshuset på Hersøya snart ferdigrestaurert 
* Arkitekturguide: Hytte på Hersøya
Osulf II av Northumbria

**Osulf II** (noen ganger *Oswulf*), jarl av Northumbria, var sønn av Eadulf III, og således arving til en gammel familie som hadde, inntil 1041, vært ealdormen eller jarler av Bernicia (mellom elvene Tweed og Tees) med hovedstad i Bamburgh. Kortvarig (inntil 1016) hadde familien hegemoniet over hele Northumbria, selv sør for Tees.

Osulf ble aldri utnevnt som jarl over jarldømmet, og den berømte jarl Siward styrte fra Eadulfs død over hele nordområdet inntil han døde. I 1067, derimot, så Osulf sin mulighet og myrdet Vilhelm I av Englands nye jarl, Copsi i Newburn-upon-Tyne om våren. Om høsten derimot, etter at Osulf hadde styrt som jarl, ble han selv snikmyrdet av overfallsmann. Det var en kortvarig interregnum (periode uten hersker) før hans fetter, Cospatrick, kjøpte jarldømmet av kongen.

## Litteratur
* Stenton, Sir Frank M.: *Anglo-Saxon England Third Edition*. Oxford University Press, 1971.
Sørfugløya

**Sørfugløya** (Sør-Fugløya) er ei øy i Karlsøy kommune i Troms. Øya ligger nordvest for Rebbenesøya.

Sørfugløya er et av Norges viktigste fuglefjell, og vernet som naturreservat. Lundefugl er den vanligste arten på øya, og finnes også hekkende på Stormekta. Andre hekkefugler er alke og lomvi, i tillegg til teist og toppskarv. Krykkje hekka tidligere på Stormekta, men kolonien som nå er på rundt 30 par er flytta over til Husmekta. Mellom 1. april og 31. august er camping og teltslagning forbudt i naturreservatet.

Utenfor Sørfugløya ligger fiskebanken Fugløybanken.

## Eksterne lenker
* Bent Svinnungs padleside om Sørfugløya
* Lovdata: Verneforskrift for Sørfugløya naturreservat
Radio Tango

**Radio Tango** var en riksdekkende digital radiokanal basert i Oslo. Virksomheten er eid av selskapet Radio Tango Norge as som er eid av Appelsin Media as. Aksjonærer i dette selskapet er Michael Breines Oredam og Hans-Jørgen Strand.

## Historie
Radio Tango ble stiftet i 1988 av Michael Breines Oredam og Marius Gustavson. Lokalradiokonsesjon ble tildelt samme år, og sendingene startet på frekvensen FM 102.

I 1992 var Radio Tango først i landet med morgensendinger etter den amerikanske modellen, med fokus på raske «one-liners» og tørr humor. Programleder var Sverre Bjørnsen.

I 1995 ble frekvensen endret til FM 99,3, og igjen til FM 105,8 i 1999.

Radio Tango var første lokalradio i landet med prøvesendinger via det digitale bakkenettet DAB. Disse sendingene ble stanset i 2000, da man konkluderte med at subjektiv oppfattelse av lydkvalitet og grad av forstyrrelser gjorde DAB i L-båndet uegnet for lokalradio.

Radioen vekket også internasjonal oppsikt da den i 2001 startet med programmet «Bedre vær, mindre klær». Her kledde en værmelder av seg klesplaggene etter hvert som temperaturene i værmeldingen økte. Videoopptak ble samtidig vist på radioens nettsider. Radio Tango var også i media da det i desember 2007 ble kjent at de ansatte Mina Hadjian, som ble kjent gjennom flere kontroversielle episoder som programleder i NRK P3. Hadjian ledet kanalens ettermiddagssendinger fra 28. januar til 22. april 2008 da hun av ledelsen ble bedt om å gå på dagen. Hadjian mente hun var usaklig oppsagt. Partene ble forlikt.

I 2006 ble Radio Tango solgt til Edda Media, og i 2007 solgte Eddia Media radioen videre til selskapet Appelsin Media AS.

Ansvarlig redaktør er Hans Jørgen Strand.

Musikksjef er Robin Olsen.

Radio Tango er i dag slått konkurs.

## Referanser


## Eksterne lenker
* Radio Tangos offisielle nettsider
* Omtale av Bedre vær, mindre klær på Digi.no
* RadioAssistant: Mina til Radio Tango
Risøysundet

**Risøysundet** er en del av sundet som skiller Andøya og Hinnøya i Nordland. Risøysundet binder sammen Andfjorden (som også er et sund) og Sortlandsundet. 

**Behov for mudring**

Sundet er grunt, og for at større båter skulle kunne passere gjennom det, måtte det graves ut ei renne gjennom det grunneste området. Richard With skal ha vært pådriver for mudring av den første renna. 

**To Renner**

Det er to forskjellige renner det er snakk om, den gamle som lå nærmere Andøya enn dagens - den som ble mudret i tiden 1875 -1881 og som Richard With snakket frampå om i 1874 til stortingsmann Andreas Stoltenberg i Lødingen. Den renna var 1800 meter lang, 30 meter bred og 3 meter dyp. 

Den "nye" renna, som ble åpnet i 1922, er nesten 5 km lang, i dag 100 meter bred og 6 meter dyp (7 meter i en av svingene).

Det er den  Georg A. Ellingsen på Sortland tok initiativ til gjennom sitt "andragende" til Herredsstyret i 1897. 

Det er denne renna vi feirer 100-årsjubileum for 25. juni år, i 2022. Richard With hadde ingen praktisk befatning med den. 

Begge rennene ble gravd i Risøysundet, gjennom *"Vikkjet"*.  Ordet "Vikkjet" er eldgammelt og beskriver en vannstrøm, en stri strøm. Når sjøen flør eller fell, blir det strøm.

Den første renna var ferdig i 1881, mens den nye Risøyrenna ble åpnet 25. juni 1922, og utvidet og nyåpnet i 2001. 

I sør går Risøysundet over i Sortlandssundet, med Gavlfjorden ut mot nordvest. I nord løper sundet ut i Andfjorden ved Kinneset.

Andøybrua krysser Risøysundet mellom Dragnes på Hinnøya og Risøyhamn på Andøya. Brua ble åpnet i 1974. Hurtigruta går gjennom sundet, med anløp i Risøyhamn mellom Sortland og Harstad.

Den nordvestlige delen av Risøysundet er vernet som naturreservat.

## Referanser


## Eksterne lenker
* Vesterålen Info om Risøyhamn og Risøysundet
* Vesterålen Info om Lovika og Risøysundet
* Vesterålen Info historikk om Risøyhamn